Source: https://miro-scibrany.racan.sk/2013/06/starosta-bral-2522-eur-mesacne-v-rozpore-so-zakonom.html
Timestamp: 2020-02-29 02:51:39+00:00
Document Index: 12125878

Matched Legal Cases: ['§3', '§4', '§4', '§4', '§4', '§4', '§4', '§4', '§4']

Miro Ščibrany: Starosta bral 2.522 eur mesačne v rozpore so zákonom
Plat starostov a primátorov sa pre každý kalendárny rok určuje podľa §3 ods. 1 Zákona 253/1994 Z. z. ako súčin priemernej mesačnej mzdy zamestnanca v národnom hospodárstve SR za predošlý kalendárny rok a násobku určeného podľa počtu obyvateľov obce / mesta k 31. decembru predošlého kalendárneho roka. Obecné zastupiteľstvo môže tento plat zvýšiť až o 70% (§4 ods. 2). V roku 2012 priemerná mzda v NH SR činila 805 €, takže platová tabuľka starostov a primátorov pre rok 2013 vyzerá takto:
Poznámka: Absurditou týchto pravidiel je, že umožňujú určiť starostom a primátorom vyšší plat než má premiér resp. ministri vlády SR: premiér Fico v hrubom zarába mesačne 4 619 eur, ministri jeho vlády 3 671 eur. V plate premiéra je pritom už započítaný mesačný funkčný príplatok aj paušálna náhrada...
V utorok majú poslanci MZ na návrh zástupcu starostu Miloša Máťuša zvýšiť plat starostovi Pilinskému (SZ). Navrhované zvýšenie vyplýva 1) zo zvýšenia priemernej mzdy v NH SR zo 786 € na 805 € a je nárokovateľné, 2) z návrhu zvýšiť plat starostu o ďalších 5%, pričom predkladateľ odôvodňuje zvýšenie frázami ako vystrihnutými zo schôdzí Národného výboru spred novembra ‘89:
„Vzhľadom na rozsah úloh starostu a náročnosť práce, veľkosť mestskej časti, zodpovednosť za výkon verejnej funkcie a dosiahnuté výsledky v uplynulom období pri vedení mestskej časti.“
Objavila sa ale aj závažnejšia vec než lajdácke „odôvodnenie“ návrhu, a to zistenie, že plat starostu Pilinského pre rok 2012 bol na návrh prednostky Peškovej určený a poslancami MZ Uznesením UZN 162/03/04/12/P schválený ako 2,89 násobok priemernej mesačnej mzdy za rok 2011 zvýšený o 11%:
2,89 x 786 € x 1,11 = 2.522 €
V odôvodnení návrhu uznesenia predkladateľka uvádza, že násobok 2,89 bol odvodený od počtu obyvateľov MČ Bratislava – Rača k 31.12.2010 (20 660), čo je v rozpore s §4 ods. 5 zákona 253/1994 Z. z., ktorý vyžadoval vychádzať z počtu obyvateľov k 31.12.2011 (19 814). Namiesto násobku 2,89 mal byť použitý násobok 2,53:
2,53 x 786 € x 1,11 = 2.208 €
Plat starostu Pilinského
priemerná mzda v NH SR (§4 ods. 1)
počet obyvateľov (§4 ods. 5)
násobok použitý v návrhu
násobok podľa §4 ods. 1
zvýšenie podľa §4 ods. 2
plat určený v návrhu
plat podľa §4 zákona 253/1994
Pozoruhodné je, že pri návrhu platu starostu na roky 2011 a 2013 predkladatelia odvodili násobky od správneho počtu obyvateľov. „Pomýlili“ sa len pri návrhu platu v roku 2012 - v prospech starostu...
Každý obyvateľ MČ Rača sa môže rozhodnúť, či chce použitie vyššieho koeficientu pokladať za nedbalosť alebo za úmyselné porušenie zákona. Nič to nezmení na fakte, že pri určení platu starostu Pilinského na rok 2012 zákon porušený bol. Verím, že porušenie zákona bude bezodkladne odstránené, no aj tak vo vzduchu zostane visieť viacero otáznikov:
Načo mestská časť platí prednostku? hlavného kontrolóra? audítorov?
A maslo na hlave majú aj poslanci.
Štatistický úrad SR: Počet obyvateľov SR 2009 - 2012
Niektorí lekári berú aj o takmer osemsto eur viac ako Fico
Uznesenia z rokovania MZ MČ Bratislava - Rača konaného 3. 4. 2012
Zverejnil račan.sk at 24.6.13
Dušan Veselý 24. 6. 2013, 9:04:00
Plus 16%, to chceme aj my tvrdo pracujuci v komercii. Nie iba 1-2%. Starostovi chýba sebareflexia.
Anonymný 24. 6. 2013, 9:36:00
A co by mu to Matus nenavrhol. Ved mu odpustil 2,7 miliona korun sekeru. Naviac mu to nenavrhuje zo svojho. Aj vinarnicka bude naspat v jeho rukach. Aj plat maaa. A aky. Zrejme za vozenie sa na traktore. Lebo pre mestsku cast neurobil nic. Velmi dobre a pozehnane volebne obdobie. A Raca zdevastovana,zadlzena na roky rokuce. A na buduci rok po prehratych volbach VERCHUSKA zmizne jak gafor. Vlastne sa roztrati po inych Obecnych,Miestnych uradoch. A znovu bude zhodnocovanie majetku obce,casti,mesta. Najlepsie zadlzenim,uverom. Na toto co sa tu v Raci deje je len jeden liek. Michal Drotovan vo funkcii starostu. Avsak bude to mat tazke. Raca je vyplundrovana na roky zadlzena. Z poslaneckej funkcie sa stal humus,ze kto si co vybavi pre seba,rodinu,spolok,OZ,politicku stranu,s.r.o. nestitia sa nicoho. A ten najhlavnejsi si necha zvysit plat. Zrejme si mysli,ze ked da stary erarny pocitac dochodcom,ze sa potentockuju. A ze ho bezbreho miluju.Obyvatelia Race uz vedia,ze vo volbach strasne naleteli. Pilinsky funkciu starostu nezvlada. To je uz v Raci vseobecne zname. Kazdy jeden dalsi den co je vo funkcii je tragediou pre Racu,Krasnany,Rendez.
JJ 24. 6. 2013, 10:11:00
Tak uz mi je jasne, preco starosta nema nic proti novym developerskym projektom. Potrebuje viac ludi na lepsi koeficient :-)...ale my chceme kvalitu, nie kvantitu!
Som zvedavy, kedy sa clanok o tomto seknuti v plate objavi v Racianskom vybere...ako dokaz objektivneho spravodaja. :-)
Miro Ščibrany 24. 6. 2013, 11:43:00
Popravde, v roku 2012 mohli prednostka aj poslanci zvoliť elegantné riešenie, ktoré by starostovi viac-menej zachovalo jeho plat z roku 2011, a ktoré by neporušilo zákon.
V spojitosti s touto záležitosťou sa mi ako podstatné zdajú byť tieto tri veci: 1) že platové stropy starostov a primátorov sú nastavené neprimerane vysoko, 2) že v Rači mohlo byť v roku 2012 schválené riešenie porušujúce veľmi stručný, zrozumiteľný, priehľadný zákon, 3) že toto porušenie zákona neodhalil žiadne kontrolné orgány / mechanizmy, aj keď na ne mestská časť vynakladá veľké prostriedky.
Anonymný 24. 6. 2013, 12:57:00
Tu teraz nejde,že sa niečo porušilo. Tu ide o neskutočnú drzosť tzv.starostu Pilinského nechať si zvyšiť plat. Prečo drzosť? Pretože za výsledky jeho činnosti by mal ešte on nosiť peniaze na Miestny úrad.Toto je neskutočná bezočivosť. Miliony ludí na Slovensku su bez práce. Žiju z ruky do úst. Rómske osady to je katastrófa,ako tam žijú ludia. Úplne bez prostriedkov. A tu sa tomuto rekreantovi,ešte máli. Toto je snad zlý sen. Všade kríza,platy sa znižuju. No pekne Pilinsky. Ozaj vzor,ako sa bojuje proti kríze. Doslovne niečo nechutné. Tak takto to myslí tzv.Strana Zelených v boji s krízou a pre blaho obyvateľov. Pred časom vypisovali,že Zelený patria do vlády. V Rakúsku,Nemecku,Francúzsku áno! Ale na Slovensku patria na smetisko dejin.
Miro Ščibrany 24. 6. 2013, 13:11:00
... ťažko brániť primeranému zvýšeniu platu starostu s odvolaním sa na nezamestnanosť, rómske osady a i. osobne mám proti zvyšovaniu platu starostovi Pilinskému dve zásadné námietky:
1) starostovanie nevykonáva na plný úväzok - časť jeho pracovnej kapacity vyťažuje mandát mestského poslanca, za ktorý poberá odhadom 400 - 500 € mesačne
2) hneď po nástupe do funkcie zriadil funkciu asistenta starostu, obsadil ju Martinom Jónom, spoluštatutárom SZ, a preniesol na neho časť starostovskej agendy
z bodu 2) vyplýva, že za výkon starostu platíme nielen v podobe platu Petrovi Pilinskému, ale aj platu Martinovi Jónovi - platu, ktorý mimochodom nie je verejne známy!
Anonymný 24. 6. 2013, 13:51:00
Telefonovala som na všetky Mestské časti Bratislavy. Či aj oni majú zriadenú a vymyslenú funkciu asistent starostu. V prevažnej časti sa ma sekretárky so smiechom opýtali,že to čo je za blbost? Nie nieje to blbosť,ale v Mestskej časti Rača otrasná skutočnosť. Táto vymyslená funkcia pre svojho straníckeho kumpána je v Rači realita. Už som to niekde čítala a preto sa pisatelovi ospravedlňujem,že ho budem citovať. Pilinský,ak niesi schopný vykonávať funkciu starostu sám a potrebuješ asistenta je načase odstúpiť. Nieje to nič nenormálne. Lebo toto sa volá a aj napĺňa stav STRANICKY KLIENTELIZMUS. Obdobne je to aj s dosadením dalšieho člena Pilinského suity Mórika. Toho bez vedomia poslaneckého zboru ustanovil za konateľa združenia Jurava. Čiže nie niekto s poslaneckeho zboru,aby im videl do kariet. Ale kumpán od zelených,aby peniažky mali ochráncu. A majú? Sú v tej Jurave v bezpečí? Dobre ich stráží? V prospech občanov Jura,Rače,Vajnor?
Anonymný 24. 6. 2013, 14:10:00
Pan Miro. cca.2500+500 Eur je 3000 Eur za mesiac. Tak presne tolko,ale za cely rok 2009 uvadza Pilinsky vo svojom danovom priznani. Ivona.
Miro Ščibrany 24. 6. 2013, 14:32:00
Ivona, za rok 2009 Peter Pilinský uviedol príjem 18.912 €, z toho 3.345 € z verejnej činnosti. Pravda, vtedy bol len poslancom MZ, dnes je poslancom MsZ a starostom. Ročný príjem sa mu zdvojnásobil, nieto teda divu, že si prácu pre pospolitý ľud tak zamiloval :).
http://www.politikaopen.sk/frontend/users/408
P. S. Smiem poprosiť v komentároch tykať? :)
Miro Ščibrany 24. 6. 2013, 14:48:00
Funkcie mestského poslanca a starostu mestskej časti Rača Petra Pilinského očividne plne nevyťažujú, pridal sa k pravicovej koalícii (SDKÚ-DS + KDH + Most-Híd + SaS + SMK + OKS + SZ) a povráva sa, že na jej krídlach chcel dostať koncom roka aj do zastupiteľstva BSK. Tomu sa povie príkladná služba ľudu nehľadiaca na osobné obete!
Anonymný 24. 6. 2013, 21:24:00
http://lendak.sk/index.php/obec/kategorie-obec/oznamy/170-mzdove-a-odvodove-vydavky-na-volenych-predstavitelov-obce
Ľudmila 26. 6. 2013, 9:02:00
Booooože :-) Toľká nenávisť. Miroslav Ščibrany, odkiaľ viete, že pôjde súčasný starosta kandidovať do VÚC? Ste sybila alebo génius? Lebo tu už splietate domnienky a svoje želania a nie fakty. Mimochodm , ten plat ak sa nemýlim sa vyjadruje v hrubom, čiže po očistení je to pod 2000 euro. Za taký plat a nevďačnosť tejto funkcie to pôjde robiť málokto. Mimochodom, nakoľko sa chcete hrať na objektívneho ale evidentne nechcete spomenúť aj jednu veľmi dôležitú vec s ktoru ste mimochodom aj mali začať: starosta si predsa sám zížil svoj plat po nástupe do funkcie na minimum!! Ale to už akosi vo svojích komentárov nespomínate, asi Vám to nevyhovuje vo vašom každodennom a celoživotnom boji proti starostovi najväčšiemu nepriateľovi a vyvrheľovi tejto spoločnosti :-)))
Anonymný 26. 6. 2013, 10:03:00
Ludmila,ked si zaspala dobu tak tu nepis. vlastne mozes je demokracia. Vramci image si zo zaciatku Pilinsky akoze plat znizil. Aby vsetci omdlievali,ze zazrak zostupil do Race. A odvtedy si ho uz,len zvysuje. Napr vcera az na neuveritelnych 2720 euro. A este ma aj ako mestsky poslanec Aspon 400. Inak patris medzi tych co papkaju dotacie? Alebo si ta co dostala ten vylomeny byt? Alebo tu pises z vdacnosti za pracu na MU? Vela citas Jonov a Bednaricov Racan. Inak by si vedela,ze najmenej 80% obcanom Race sa pri pocuti mena Pilinsky hybe zlc. To je realita v Raci. Titanik sa potapa.
Miro Ščibrany 26. 6. 2013, 10:07:00
Dobrý deň, anonymná Ľudmila,
v článku neriešim otázku, či si starosta plat zaslúži alebo nie, ale otázku nezákonného postupu pri jeho určovaní. Ak Vám neprekáža, že sa ani v takýchto elementárnych veciach nedodržiavajú zákony SR, neberiem Vám to, no dovoľte mi prosím mať na to iný názor a dodržiavania zákona sa dožadovať.
Ad „kandidatúra starostu do VÚC“
Na to, že starosta chce(l) kandidovať do Z BSK, netreba byť ani Sibyla ani génius, stačí sa zaujímať o príslušné informácie.
Ad „nenávisť“ a „celoživotný boj proti starostovi“
Do komunálnych volieb v roku 2010 som ani netušil, že Peter Pilinský existuje. V roku 2010 som ho volil za starostu v - ako sa neskôr ukázalo - naivnej viere, že bude svoj mandát vykonávať v súlade so svojou víziou a volebným programom uverejneným na stránke http://www.pilinsky.sk/. V roku 2012 som z tejto ilúzie precitol a konanie Petra Pilinského mi dáva stále viac dôvodov byť presvedčený, že nielenže nevykonáva svoju funkciu dobre, ale že na jej výkon nemá odborné ani ľudské predpoklady a že ju vykonáva priamo v rozpore s dlhodobými záujmami obyvateľov Rače.
Pevne verím, že môj „boj“ so starostom Pilinským skončí v novembri 2014 jeho nezvolením do funkcie.
Dušan Veselý 26. 6. 2013, 12:51:00
Suhlasím s Mirom a s príspevkom nad ním 26.6.2013 10:03:00
Anonymný 26. 6. 2013, 13:15:00
Odkedy si schvaluje starosta plat sam? Neschvaluju mu ho nahodou poslanci svojim hlasobvanim na zastupitelstve? Cize ak doslo k pochybeniu, nie su zodpovedny zan naopak poslanci? ALe myslim si osobne, ze sa zbytocne robi rozruch pretoze tu sa predsa nejedna o nejaku horobilnu sumu. A pochybujem, ze by niekomu stalo za to umyselne koli tomu takymto sposobom nadobudat tuto sumu. Pripustate aj moznost, ze sa naozaj jednalo skor o chybu? Samozrejme chyby treba odstarnovat, cize to neobhajujem. Inac som prekvapeny, ze Raca ma podla udaju pod 20.000 obyvatelov. To sa mi nechce verit, pretoze stale sme boli vysoko nad toutou hranicou , niekedy sa dokonca udavalo aj 22.500 ludi.
Miro Ščibrany 26. 6. 2013, 13:46:00
Plat starostovi odsúhlasujú poslanci na návrh predkladateľa, ktorým bola v roku 2012 prednostka, takže hlavná ťarcha pochybenia podľa mojej mienky padá na jej hlavu. Možnosť, že šlo o chybu, pripúšťam. Za najzávažnejšiu a najznepokojivejšiu stránku tohto pochybenia považujem preukázaný fakt, že konanie v rozpore so zákonom neodhalil žiadny kontrolný mechanizmus (poslanci, hl. kontrolór, audítori), aj keď za ne mestská časť platí nemalé prostriedky. Ak nebolo odhalené takéto „jednoduché“ pochybenie, akú má obyvateľ Rače záruku, že podobné alebo aj vážnejšie pochybenia nie sú „zabudované“ aj v iných rozhodnutiach poslancova, starostu a miestneho úradu?
Anonymný 26. 6. 2013, 14:43:00
Tak preco potom tolko hnevu len na starostu? Osobne si mysli, ze pri citani Vasich komentov a ostatnych skor vidim len jednostranne osocovanie a poukazanie len na chybu jednej ososby. Kto robi , robi aj chyby, a myslim si , ze naozaj ako ste aj sam uznal mohlo ist v tomto pripade, pravdepodobne len o o chybu. Treba byt objektivny a poukazat aj, ked uz tak vehementne kritizujete , aj zodpovednost poslancov. Tak naco su tam? Oni maju byt tiez jeden z kontrolnych a hlavnych nastrojov. Tiez mi to pride cudne , ze ked uz o tom pisete, tak sa to objavi po roku. Tak nech beru pani poslanci tiez zodpovednost a skuste ich tak isto razne kritizovat, lebo mam dojem, ze nic nerobia vsetci do jedneho. Nestaci len hlasovat a sediet za PC a kritizovat.
Miro Ščibrany 26. 6. 2013, 15:25:00
Funkcia starostu je jediná občanmi priamo volená funkcia v obci, vykonávaná na plný úväzok, kým poslanci sú len „voľnočasoví dobrovoľníci“. Starosta má aj neporovnateľne väčšie právomoci - ak to trochu zjednoduším, tak s výnimkou rozpočtu poslanci nemôžu ovplyvniť skoro nič zásadné. A tam, kde by niečo čiastkové ovplyvniť mohli, starosta má „motivačné nástroje“, cez ktoré si viacerých z nich dokáže nakloniť na svoju stranu alebo aspoň neutralizovať. Najmä starí poslaneckí dinosaury z toho zdatne ťažia.
Keď si prečítate moje staršie články, zistíte, že je v nich aj kritická reflexia práce poslancov. V poslednej dobe jej je menej, pretože dominantná téma ohrozujúca budúcnosť Rače v týchto mesiacoch, súvisí s developerskými aktivitami a záujmami v mestskej časti, a práve pri nich sa výrazne dostala do popredia starostova viac aj menej viditeľná previazanosť s developermi a investormi. Práve toto je dôvod, prečo sa starosta stal hlavným objektom mojej pozornosti, nie nejaká imaginárna nenávisť a „celoživotný boj“.
Chystám sa aj na dôkladnejšiu kritiku práce poslancov, no tam sa skrýva jeden veľký problém: činnosť skoro dvoch tretín poslancov - ak vôbec nejaká je - je skrytá výhradne v komisiách, na zastupiteľstvách týchto poslancov nepočujete prehovoriť ako je rok dlhý. Komisie sú neverejné a z ich strohých zápisov sa len ťažko vytvára reálny obraz o kvalite práce poslancov. Jeden z mojich cieľov je to zmeniť, no ide to ťažko, lebo títo poslanci si veľmi neradi dávajú nazerať do hrncov. Asi vedia prečo...
Anonymný 26. 6. 2013, 15:53:00
Okrem ineho sa polemizuje aj o pocte obyvatelov v MC Raca.Podla evidencie obyvatelov uvedenych v liste od Policie v Banskej Bystrici,ktory obdrzala MC Raca bolo k 1.1.2OO5 celkom 20595 a k 1.2.2006 celkom 21642 obyvatelov.Za sest rokov,kedy som bola poslankyna nebol nikdy nizsi pocet ako 20OOO obyvatelov. Kde sa tratia ludia z Race,ked v jednom roku dokonca bolo niekde uvedene vyse 22OOO.Je na zamyslenie,ktore cisla su spravne,tie co sa uvadzaju v evidencii obyvatelov alebo na statistike. Chyby sa robia aj inde ako na MU,zalezi len od toho,ako si kto vykonava svoju pracu.Keby sa vsetci drzali stareho hesla dvakrat meraj a raz rez,tak by sa podobne chyby nerobili.A na adresu zastupcu starostu a poslancov-nez nieco podpisete alebo odsuhladsite,tak si najprv prekontrolujte za co hlasujete.
Miro Ščibrany 26. 6. 2013, 16:12:00
S týmto sa dá len súhlasiť: poslanci si majú to, o čom hlasujú, prekontrolovať. Rovnako si svoje návrhy musí skontrolovať pred ich predložením prednostka. Tá na rozdiel od poslancov pracuje pre MČ na plný úväzok a medzi jej základné povinnosti patrí znalosť a dodržiavanie zákonov.
Pri určovaní platu starostu pre počet obyvateľov platí §4, ods. 5:
Údaje Štatistického úradu sú na stránke http://portal.statistics.sk/showdoc.do?docid=32715.
Za roky 2009 až 2012 boli počty takéto:
2009 ... 20 548
2010 ... 20 660
2011 ... 19 814
2012 ... 20 068
Ľudmila 26. 6. 2013, 16:27:00
Ľudmila nezaspala nijaku dobu :-) Ľudmila ani nepracuje na úrade a ani žiadne peniažky nedostáva z tejto inštitúcie :-) Skôr pozorujem, že nenávisť a domnienky bez podložených faktov stačia na vznesenie obvinenia zo strany autora týchto nezmyslov. Nechcem nikoho uraziť, ale písať a publikovať verejne takúto demagógiu, ktorú ani neviete podložiť faktami je skôr na zamyslenie, či autor je úplne v poriadku a či spomínaná nenávisť v jeho boji so zlým starostom mu trošku nepomútila hlavu :-) Ak Miroslavovi Ščbránymu stačia ako relevantné informácie že stačí sa zaujímať a počúvať kto čo hovorí, tak potom ja som počula , že zajtra alebo pozajtra bude koniec sveta. Doporučovala by som Vám skôr pracovať s faktami a nie s domnienkami ako som vyššie spomínala. Dlhšie čítam Vaše komenty, a musím konštatovať, že Vy len pri každej možnej domnienke o starostovi dokážete vymyslieť toľko nezmyslov, že by sa za ne nemusel hambiť ani Stalin :-) Mimochodom Vaša jasná naklonosť k jednému z poslancov (Drotovan) jasne vo mne evokuje Vašu čiernu prácu pre tohto človeka. Vy ste demagóg a on sa vezie na tejto vlne. Jasné spojenie. JA si vážim ľudí, ktorý niečo pozitívne prinášajú pre naše okolie, ktorý svojou dobrovoľnou prácou ukazujú pozitíva, ktorý niečo tvoria, ktorý organizujú akcie, ktorý nežijú len rečí typu, počul som, počula som, jedna babka povedala. Povedzte mi Vážený Miroslav Ščibrány, čo ste Vy pre svoje okolie a pre ľudí vytvorili? Čo ste dali tejto obci Vy? Koho ste potešili svojou aktivitou, svojou činnosťou v teréne? Okrem celodenného vysedávania tu pri PC , konšpiurácií, článkov plných nenávisti, klamstiev, domnienok a hľadania sebamnenšej chybyčky súčasného starostu a niektorých ľudí? Ja až žasnem ako človek ako Vy môže šíriť toľko nenávisti voči jednému človeku, pretože to sa už naozaj nazýva chorobná nenávisť. Ste v pokročilom veku predpokladám podľa fotky, tak skúste skôr žiť svoj život bez týchto neduhov. Verte mi, že normálnému človeku musí byť z Vaších hlúposti už zle.
P.s. Duševná pohoda a zdravie sú nadovšetko :-)
Miro Ščibrany 26. 6. 2013, 16:32:00
Anonymná Ľudmila,
normálny človek sa predovšetkým nehanbí podpísať pod svoje názory.
Ľudmila 26. 6. 2013, 16:39:00
Anonymov tu je spústa :-) Ja som uviedla spoň svoje meno. Zaujímave je že im to neadresujete. :-)
Tak pekný deň a buďte objektívny :-)
Miro Ščibrany 26. 6. 2013, 16:51:00
„Ľudmila“ je pre mňa anonym ako ktorýkoľvek iný - pravosť mena, ktoré nemožno spojiť s konkrétnym človekom, je bez záruky. Každému anonymovi adresujem to, čo si myslím, že mu patrí, a nebojím sa byť pri tom subjektívny, lebo svoj názor podpisujem plným menom a za dôsledkami jeho vyslovenia si stojím svojou plnou ľudskou aj občianskou identitou.
Anonymita v takejto diskusii je prejavom strachu, občas aj zbabelosti a krivého charakteru - to je Váš prípad. Lebo len zbabelec a krivák dokáže na človeka verejne útočiť a nepodpísať sa.
Anonymný 26. 6. 2013, 16:59:00
Vazena Ludmila, ked ste o tom zacali... Co ste Vy pre svoje okolie a pre ludi vytvorili? Co ste dali Vy tejto obci?
Anonymný 27. 6. 2013, 10:46:00
Neskutočne zadlženie Rače sumou 1 300 000 euro. Neskutočné preferovanie vinospolku,zneužívanie štatútu osobitný zretel,dotácie svojej suite.Vid. ich hlasovanie. A samozrejme,ako je už v Rači všeobecne známe "developeri majú zelenu" od zelenej. Preto si myslím,že Pilinskemu by mal byt plat znižovaný tak,že ku koncu volebného obdobia by bol "O" nula. To by bola odmena za jeho rozvoj Rače. A spravodliva. Lubo Krampl
Miro Ščibrany 27. 6. 2013, 11:03:00
... proti platu 0,- € protestujem, bol by porušením zákona 253/1994. Za výkon funkcie starostu v rozpore s volebným programom a so záujmami obyvateľov sa musí vyvodiť v prvom rade politická zodpovednosť. A dotácie a iné benefity svojej suite? Tie tu boli aj za všetkých predchádzajúcich starostov a skoncuje s nimi len nový starosta s rovnou chrbtovou kosťou a silným mandátom od voličov.
Anonymný 27. 6. 2013, 11:21:00
Včera mi volala jedna známa či si nemôže u mna ponechať par dní auto. Kdesi odlieta. Je starostkou v jednej obci vedľa Martina.Pri tejto príležitosti mi aj oznámila,že bola 7 mája v Bratislave. Vyznamenali ju v primaciálnom palaci. Viete za čo? Za to,že sa trápila,behala po úradoch,vybavovala. A vytrvala. Ano jedna starostka dokázala zohnať peniaze a vybudovala vo svojej obci kanalizáciu. Aspon ona nám tu zlepšuje kvorum. Totiž Brusel nám prikazuje(a to je dobre a dáva aj peniažky)na odkanalizovanie celého nášho krásneho Slovenska. Ale v Rači kontroverzní starosta Pilinský (tzv.Strana Zelených) povolí výstavbu rodinných domov na Kopaniciach na žumpy. To je niečo neskutočné. A o rok možu majitelia týchto domov žiadať MU Rača o vybudovanie kanalizacie k ich domom. Takže plat nezvyšovat,ale znižovať. Lubo Krampl.
Anonymný 27. 6. 2013, 13:31:00
Nech nám p.Krampl povie , že ako, ako poslanec nadobúdal majetok obce a mesta za smiešne lacné peniaze a potom to predával ako developerský projekt :-) Je zarážajúce, že človek, ktorý zneužíval svoju poslaneckú funkciu na svoje sa obohacovanie ešte keď bol kamarát s Bielikom a potom so Zvonárom, obviňuje niekoho. A nech nám povie ako za bačovania jeho manželky išli peniaze na drahé sochy, obrazy, právnikov a podobné nezmysly. A nech nám povie prečo platila obec jeho manželke štúdium kôli vzdelaniu aby mohla vykonávať funkciu prednostky. A hlavne nech si naštuduje zákony a nepíše hlúposti :-)
Miro Ščibrany 27. 6. 2013, 15:54:00
ad Anonymný 27.6.2013 13:31:00
Autorovi komentára ponúkam možnosť uvedené indície zverejniť v samostatnom článku na http://obcan.racan.sk - s jedinou podmienkou: že článok podpíše svojím plným menou.
Anonymný 10. 7. 2013, 17:38:00
Pán Krampl Ti odpovedá, aby si sa už nemusel zosmiešnovať. Takže po 15-tich rokoch prenájmu ma zavolali na MU Rača,že sa budú odpredávať objekty na Strelkovej ul. Zároveň mi oznámili,že ak nemám záujem o kúpu nastúpi niekto iný. A teraz si zapiš za uši. Lubo Krampl nebol vtedy poslancom. Cenu na odkúpenie stanovil pre MU Rača súdny znalec a tu následne musel schváliť primátor Bratislavy. Pozemky a objekt kupovalo na Strelkovej ul.ešte ďalšich 5 firiem a živnostnikov. Ani jeden z nich nebol poslancom. K odpredaju časti pozemku, len toľko. So svojim majetkom si môžem nakladať,ako chcem. Kedže mi vtedy zamietol MU výstavbu garáží rozhodol som sa nepotrebnú časť predať. V mestskej časti Rača som predával aj svoje ďalšie pozemky. Napr.Schlaning firme Grunt v Krasňanoch. Prammer na Úžinach. Golden Tapfle na Kopaniciach. Či som bol kamarat s Bielikom,alebo Zvonárom sa opýtaj ich. Čo sa týka mojej manželky do školy nastúpila, ako jedna z mnohých, za starostu Bielika, ktorý podporoval vzdelávanie ľudí zamestnaných na MU. Manželka nevedela,že bude za Zvonára prednostka. Jedine,že by sa tí dvaja na tom dohodli. Čo však je asi tak možné,ako,že sa Severný a Južný pól stretnú. K funkcii a bačovaniu prednostky. Žiadna prednostka ani prednosta neurčuje kam pôjdu peniaze. (Že by to teraz tak bolo???) Prednostka,alebo prednosta sa starajú o chody úradov. Starosta Zvonár si vyral Kramplovú za prednostku,lebo je z mestskej časti býva tu a pozná pomery v obci a ľudí. Zrejme mu vadili kočovní prednostovia z iných mestských častí a čo ešte horšie, z iných miest.Tí tzv.drahí právnici zachránili pre Raču milióny. Ty o tom velmi dobre vieš. Len čo ukončili právnici s MU činnosť už MU prehrala 9 miliónov korún súdny spor. A ďalsie by MU vyhrala,ale niekto tie spory stiahol. Asi veľmi dobre vie prečo? Drahé obrazy a sochy? To je uhol pohľadu. Pre mňa je super drahá cyklotrasa a projekt amfiteátru. A zbytočne sa mi zdá zadávanie rôznych štúdií. Ale hlavne neskutočné zbytočné zadĺženie Rače sumou 40 000 000 korun. Doteraz Rača nebola zadĺžená. Nikdy vo svojich dejinách. Všetci sme za opravu škôl. Ale z rozpočtu. Račiansky rozpočet nie je malý. Ale to by chcelo hospodárneho starostu. A takého tu momentálne nemáme. To čo som ti napisal si prečitaj niekoľko raz za sebou. Možno si to zapamätaš. Lubo Krampl